
RHYMES IN THE POETRY OF KONSTANTY ILDEFONS GAŁCZYŃSKI (ASPECTS OF 
TRANSLATION INTO BULGARIAN). The article is devoted to the rhymes in the poetry of Polish 
author Konstanty Ildefons Gałczyński and the ways they have been translated into the Bulgarian 
language. First, distinguishing features of the poetic text and the concept of rhyme are discussed, 
after which basic characteristics of rhymes in Polish poetry are noted. An overview of Сакгуйзкт5 
translations into Bulgarian leads to the main focus of the paper which concerns translators’ 
difficulties in converting the original rhyming pairs into the target language. The analysis is based 
on three translations of one poem: Rozmowa liryczna (Lyrical Dialogue), made by two prominent 
translators, Parvan Stefanov and Dimitar Panteleev between 1960 and 1984. The observations 
indicate that the Bulgarian versions of the poem modify the original rhyming patterns due to the 
specificity of each language, as well as the translators ’individual aesthetic preferences. Almost all 
rhyming lexical units in the Polish text are adjacent and feminine, while there is a significantly 
more frequent use of cross and masculine rhymes in the three Bulgarian versions. Also, the 
translators refuse to preserve several irregular rhymes. The article concludes that the approaches 
of Stefanov and Panteleev are related to general trends in translating rhymed poetry from Polish 
into Bulgarian. Among them, the increased presence of masculine rhymes, largely dictated by the 


analytic nature of the Bulgarian language, seems prominent. 

Целта на настоящата статия е да изследва особеностите на римите в творчеството на 
полския поет Константи Илдефонс Галчински (1905-1953), да представи накратко 
преводната рецепция на поезията му в България, да анализира три превода на произве- 
дението Rozmowa liryczna (Лиричен разговор), като проследи преводаческите решения по 


отношение на съдържащите се в него римувани двойки. Преводите са дело на двама 

преводачи, като единият от тях предлага два варианта. Творбата е избрана за предмет на 
анализа, тъй като в нея могат да бъдат открити типични за поезията на Галчински рими. 
Изследването на начина, по който те са преведени, би могло да отговори на въпроса 
дали оригиналните рими са предадени адекватно на български език, а също така какви 
трудности са свързани със спецификата" на двата езика и се проявяват при превода на 
поезия като цяло и в частност - на римувана лирика. 

Ограниченията при стихотворния превод, породени от спецификата на поезията, 
пред които е изправен преводачът, са много повече, отколкото при работа с проза. 
Ритъмът, строго определената композиция, повторяемостта на еквивалентни единици в 
стиха, доминиращата естетическа функция на изказването, наситената образност, екс- 
пресивните средства като отличителни черти на стихотворната реч водят до трудности 
при тяхното пресъздаване на друг език. Допълнителни затруднения поражда още нали- 
чието на рими в оригиналния текст. 

София Филипова определя римата като съзвучие? в края (по-рядко в средата или 
началото) на два или повече поредни стихови редове (Filipova 2010: 235) и я разбира като 
многостранно функционираща художествена система. Римата не въздейства самосто- 
ятелно, а заедно с останалите елементи е ключов градивен фактор на художествените 
послания. Също така тя оформя и отделя стиховете, т.е. нейната функция е да ги органи- 
зира и да акцентира върху даден техен елемент. 

По мнението на Любен Любенов римата е формална особеност, на която се гради 
поезията, макар и невинаги. И според него именно ритъмът и евентуално римата 
отличават прозата от поезията. Той посочва също така, че римата има голямо значение 
за смисъла на произведението и за отбелязването на ритмичната единица, като тя 
естествено привлича вниманието на читателя (ГучЬепоу 1970: 6, 12). Иржи Леви смята, че 
римата е част от сложния комплекс звукови и семантични средства, като говори за 
нейните функции (смислова, ритмична, евфонична) и за тясната Ù връзка с идейната 


композиция на стихотворението (Геуу 1974: 242, 283). 


` При анализа трябва да бъдат взети под внимание особеностите на полския език, затрудняващи 
превода на поезия, като тези особености са предопределени основно от наличието на падежна 
система и на постоянно ударение. 

2 Георги Марков и Иван Попиванов също акцентират върху тази характеристика на римата: 
съзвучно повторение на еднакви фонетични елементи в края на стиха (или по-рядко в средата). 
Определя я последната ударена сричка в стиховете (Markov & Рор!уапоу 1984: 279). Дефи- 
ницията, която Адам Кулавик дава за римата, е подобна: Кут jest to fonetyczna zgodność dwu 
wyrazów па przestrzeni od akcentu do końca wyrazów (Киа\ К 1994: 164). По този въпрос вж. също 
Pszczolowska 1972: 13: Кут jest to występujące w funkcji metrycznej współbrzmienie końcowych sek- 
wencji głosek w wersach, począwszy od ostatniej akcentowanej. 

От особено значение при превода е видът Ha римата, който се определя от особе- 
ностите на всеки конкретен език. Невинаги преводачът е в състояние да съхрани? вида 
на всички рими на оригиналната творба, като едновременно с това успее да пресъздаде 
ритъма и да запази всички образи. 

С оглед на факта, че в полския език ударението е неподвижно и пада предимно на 
предпоследната сричка от думата, преобладаващият брой рими са женски“, т.е. завърш- 


ващи с неударена сричка, както е например в следния фрагмент от К. И. Галчински: 


(...) Kochanie moje, kochanie, 
dobranoc, już jesteś senna – 
i widzę Twój cień na ścianie, 
i noc jest taka wiosenna! (...) 


(Galczynski 1999: 217) 


Значително по-рядко се използват мъжки рими (т.е. завършващи с ударена срич- 
ка), като за целта трябва на края на стиха да бъдат поставени едносрични думи, напри- 
мер обхватните рими в единайсетия и тринайсетия стих в следното произведение на 


Галчински: 


(...) W Gdańsku staliśmy tak jak тиг, 
Gwiżdżąc na szwabską armatę, 

Teraz wznosimy się wśród chmur, 
Żołnierze z Westerplatte. (...) 


(Са1с>уп5К1 www) 


За преводача е важен не само видът Ha римите, а също така и начинът, по който 
те са разположени в даденото стихотворение: съседни (при римуване на 2 последова- 
телни стиха), кръстосани (при римуване през стих) или обхватни (при римуване на 1. и 4. 
и 2. и 3. стих в дадената строфа, като това разположение може да породи по-голямо 


затруднение при откриването от страна на преводача на подходящите еквиваленти). 


з Вж. напр. Drzewicka 1967: 172: Дезёгодеше z tekstem dobrego rymu staje się niekiedy ат Юу/Ка, którą 
nie zawsze zdolny nawet tłumacz rozwiązuje z powodzeniem. 

4 Луцила Пшчоловска обръща внимание на доминирането на този тип рими в полската поезия: W 
poezji polskiej 1 włoskiej dominuje natomiast гут żeński, со również znajduje swoje wytłumaczenie w 
budowie języka: akcent na przedostatniej sylabie wyrazu, będący podstawą takiego rymu, jest regułą w 
języku polskim (Pszczolowska 2002: 7). Cpe. Filipova 2010: 109, 238; Furmanik 1947: 210; Glowinski & 
Okopen-Slawinska & Slawinski 1991: 211. 

Отличителна черта на полската поезия от междувоенното двадесетилетие? е 
тенденцията за по-често използване на неточни рими в произведения с различна струк- 
тура и написани от поети, принадлежащи към различни поетически течения, за разлика 
от предходния период на Млада Полша?. Луцила Пшчоловска смята, че промяната на 
отношението към римуваните думи е само един от аспектите на по-широко явление, а 
именно - на бавния, но постоянно развиващ се процес на нарушаване на регулярността и 
разпадането на класическите метрически системи (Pszczolowska 1972: 217). Тази харак- 
терна особеност се проявява и в някои от стихотворенията на К. И. Галчински: 
Gałczyński, liryk і poeta dnia codziennego, często wychodził wprost od form kolokwialnych, 
przetwarzajęąc је w wiersz na zasadzie swobodnej nienumerycznej ekwiwalencji, pomagając sobie 
przy tym równie swobodnym nieznormalizowanym гутет (Dluska 2001: 43). За тази специ- 
фика на неговото творчество споменава и Пшчоловска, като обръща внимание на извест- 
ната свобода при римуването (Pszczolowska 1997: 339). Въпреки това, поетът продължава 
да използва едновременно и точни рими. 

Необходимостта от адекватното предаване на римите на оригинала при превода 
на поезия е обусловена от факта, че римите оформят думи с повишено значение в 
рамките на лирическия текст. Те представляват отличителен и най-лесно забележим 
елемент на ритъма. Изборът на рими играе съществена роля? за постигането на еквива- 


лентност при предаването на ритмичните особености на оригиналното произведение. 


5 Именно през този период започва да твори Константи Галчински. 

6 Според дефиницията на Филипова неточната рима се изразява в забележимо в по-малка или по- 
голяма степен звуково несъответствие на римуващите се думи, което представлява различно 
отклонение от точната рима (Filipova 2010: 179), а за точна рима тя приема съвпадението в 
римуваните думи на звуковете от ударената гласна до края на думата (ЕШроуа 2010: 318). 

7 Вж. напр. Pszczolowska 1997: 337: Najbardziej charakterystyczną w tym zakresie cechę wiersza Dwu- 
dziestolecia – zarazem wspólną dla kilku kierunków poetyckich – stanowi odwrót od rymu dokładnego. 

8 Благовест Златанов отбелязва, че римата обединява смислово несвързани помежду си думи, но 
обединява думи, чиято смисловост е важна за текста (Zlatanov 2002: 29). Срв. Pszczolowska 
1972: 50: W każdym jednak razie pozycja гутоуа jest z punktu widzenia semantyki wiersza szczególnie 
nacechowana. Jest to wyraźne zwłaszcza w krótkich utworach, gdzie słowo stojące м rymie – lub гутома 
para - zawierać może znaczenie kluczowe dla całego tekstu lub stanowić jego pointę. 

9 Л. Любенов посочва, че римните проблеми на превода са изключително важни, а тяхното Npa- 
вилно или неправилно решаване може да има решаващо значение за съдбата на един стихотво- 
рен превод (Lyubenov 2001: 45). 

Първите единични преводи на български език“ на произведения на Галчински", 
дело на различни преводачи, са публикувани в списанията Септември и Пламък“. През 
1966 г. излиза от печат стихосбирката Сервус, Мадона в превод на поета Първан Стефа- 
нов, която съдържа зб стихотворения”. Адриана КовачеваЧ подчертава, че върху прево- 
дите в поетическия том е работил само един преводач, който при подбора на творбите 


избира лирически произведения и поеми, а не творби, посветени на актуални събития: 


Преводачът създава образа на поета-лирик най-напред на нивото на избор на преведените 
произведения. Стихотворенията са подредени по хронологичен ред, но заедно с това пра- 
вило може да се забележи и правилото на тематичните доминанти, благодарение на което 
от многообразното творчество на Галчински са избрани само някои проблеми и мотиви 


(Kovacheva 2020: 379). 


Част от тези преводи са публикувани повторно в различни антологии, в литера- 
турни вестници и списания. В сборника Съвременни полски поети, излязъл от печат 
през 1967 г., съставителката Дора Габе включва шест превода на Първан Стефанов (СаБе 
et al. 1967). В антологията Лист от календара: Четирима” полски поети, съставена от 


Иван Теофилов (Тео йоу 1981), са включени общо 28 текста на Галчински, включително 


© За преведените произведения на Галчински на български език вж. библиографските указатели: 
5гоупеуа & Dimitrova 8 Karadachka-Simeonova 2020 и ҮапаКіеуа 8 Рапауотоуа & УапасрКоуа 8 
Pishuteva 2009. 

" В настоящата статия се разглежда и въпросът за преводната рецепция на поезията на Галчински 
в България, тъй като до този момент той не е проучен в достатъчна степен. За преводите на 
Първан Стефанов вж. Коуасвеуа 2016 и Коуасһеха 2020. 

2 Септември, по 3 (1954): Благодарствена песен, В чест на мира (прев. Магда Петканова); Пламък, 
по 2 (1960): Лиричен разговор (прев. Димитър Пантелеев); Пламък, по 2 (1962): Песни (прев. 
Първан Стефанов); Септември, по 6 (1963): Песен, из „Шейна”, Весела звездица (прев. Първан 
Стефанов); Септември, по 2 (1966): Песен за Вит Ствош, Странно произшествие на улица 
Нововейска, Обичам те толкоз години, Среща с мама, Ако имах единайсет шапки (прев. Първан 
Стефанов). 

3 Сервус, Мадона, Улица Товарова, Херувимска песен, За моята поезия, Инге Барч, Посещение, Пет 
доноса, Описание на дома на поета, Импресарио и поет, Обичам те толкоз години, Песен за 
войниците от Вестерплате, Писмо на пленника, Омагьосаният файтон, За врабченцето, 
Житието на светеца, Малките кина, Весела звездичка, Лирика, Реквием, Венера, Есен, Ако имах 
единайсет шапки, Странно произшествие на ъгъла на улица Нововейска, Среща с мама, 
Великденската нощ на Йохан Себастиан Бах, Лиричен разговор, Шейна, Скромност, Песен за 
Вит Ствош, Месец, Родина, Разговор с един актьор, Животните ни подражават, Дива лоза, 
Песни, И още дребните неща. 

4 За преводите на Първан Стефанов вж. също Kovacheva 2016: 211-285. 

5 По мнението на изследователката, в стихосбирката Сервус, Мадона може да бъде забелязано, че 
преведена на български език, поезията на Галчински изгубва една от основните си характе- 
ристики. Поетът престава да бъде певец на актуалното и коментатор на текущите събития 
(КоуасНеуа 2020: 376). 

6 В антологията са поместени също така преводи от Леополд Стаф, Юлиан Тувим и Владислав 
Броневски. 

два нови превода (Закрилница на грешниците и Дитирамб в името на mupa), които 
остават без повторна публикация. В първото издание на значимата антология Полската 
поезия между двете световни войни, съставена от Панайот Карагьозов (Кагагуогоу 1996), 
са включени 20 произведения от сбирката Сервус, Мадона от 1966 г. Добавени са също и 
три превода на съставителя на сборника: Със панталон погребално-черен, Скумрия с 
домати и За нашата икономика. Същите текстове са поместени и във второто издание 
на книгата от 2019 г. Карагьозов е съставител и на антологията Полска поезия в превод на 
Първан Стефанов, съдържаща 22, вече публикувани на български творби на Галчински 
(Stefanov 2014). 

Единични преводи на стихотворения на полския поет, дело на Първан Стефанов, 
Димитър Пантелеев, Радой Ралин и Антоанета Попова, са включени и в няколко други 
антологии”, както и в литературни вестници и списания“. 

При превода на римувани творби преводачът се изправя пред значителни 
трудности, свързани с ограниченията, които налага спецификата на стихотворния текст. 
Такъв е случаят и с претворяването на Галчински на български език. 

Л. Любенов споменава, че в българската преводаческа традиция римуваните 
стихове по принцип се превеждат с римувани. Така понякога преводачът променя до 
известна степен съдържанието на оригинала, като например изменя някой образ, епитет 
заради римата. Подобни операции обаче са за предпочитане пред пълния отказ от превод 
в римуван стих, твърди Любенов и допълва, че римата поставя твърде големи 
затруднения, за чието преодоляване са необходими висока стихова техника и много труд 
(ГуцБепоу 1970: 21, 27). Изказаните обобщения намират потвърждение и в случая с 
преводите на Галчински. Двамата преводачи на Rozmowa liryczna Първан Стефанов и 
Димитър Пантелеев са избрали да запазят и пресъздадат римите, като заради особе- 
ностите на двата езика и на личните им художествени предпочитания са налице няколко 
характерни разлики спрямо полския текст. Оригиналът се състои от 25 стиха с различен 


брой срички, които не са разделени на строфи: 


7 И струна и стих. Световна поезия за музиката, съст. Ивета Милева. София, 1986 (включва: 
Песни, Среща с мама, прев. П. Стефанов); Димитър Пантелеев. Избрани преводи: Из поезията 
на славянските народи. София, 1984 (Лиричен разговор); Коприната на душата, съст. и прев. П. 
Стефанов. София, 1999 (Обичам те толкоз години, Сервус, Мадона, Врабченцето, Лиричен 
разговор, Песни); Смей се, палачо! Жанрова антология на световната сатирична поезия, 
преводач-съставител Радой Ралин. София, 1994 (Литературна премия) и др. 

8 Отечество, по 17 (1986): Сервус, Мадона, Скромност (прев. П. Стефанов); Словото днес, ХГУ, по 
5 (14.02.2008): Лиричен разговор, Още дребните неща (прев. П. Стефанов); Литературни Бал- 
кани, по 21 (201): Балада за треперещите гащи (прев. А. Попова) и Литературен вестник, по 34 
(17-23.10.2018): Обичам те толкоз години; Лиричен разговор (прев. П. Стефанов). 

- Powiedz mi, jak mnie kochasz. 

- Powiem. 

- Więc? 

- Kocham е w słońcu. I przy blasku świec. 
Kocham Cię w kapeluszu i w berecie. 

W wielkim wietrze na szosie i na koncercie. 
W bzach i w brzozach, i w malinach, i w klonach. 
I gdy śpisz. I gdy pracujesz skupiona. 

I gdy jajko roztłukujesz ładnie - 

nawet wtedy, gdy ci łyżka spadnie. 

W taksówce. I w samochodzie. Bez wyjątku. 
I na końcu ulicy. I na początku. 

I gdy włosy grzebieniem rozdzielisz. 

W niebezpieczeństwie. I na karuzeli. 

W morzu. W górach. W kaloszach. I boso. 
Dzisiaj. Wczoraj. I jutro. Dniem i nocą. 

I wiosną, kiedy jaskółka przylata. 

- A latem jak mnie kochasz? 

- Jak treść lata. 

- A jesienią, gdy chmurki i humorki? 

- Nawet wtedy, gdy gubisz parasolki. 

- A gdy zima posrebrzy ramy okien? 

- Zimą kocham Cię jak wesoły ogień. 

Blisko przy Twoim sercu. Koło niego. 

A za oknami śnieg. Wrony na śniegu. 


(Galczynski 1999: 219) 


По-голямата част от стиховете са римувани, римите са двойни, като почти всички 
рими са съседни. Римуват се например 5. и 6. стих (berecie - koncercie), 13. и 14. стих (roz- 
dzielisz - karuzeli) или 24. и 25. стих (niego - śniegu), с изключение на 17. и 19. стих, където 
се наблюдават кръстосани рими (przylata - lata). Преобладават неточните рими: КТопасй 
— skupiona, humorki - parasolki, okien - ogień и много други. Като точни могат да бъдат 
определени например: {а4те – spadnie, wyjątku - początku. 

Няколко от римите са богати”, например niego - śniegu. Използването на такъв 
тип рими е типично за творчеството на Галчински. Именно той, по думите на Пшчолов- 


ска, популяризира богатите и едновременно с това неточни рими (Pszczolowska 2002: 121). 


9 Дефиницията, която София Филипова дава за този вид рима, е следната: съзвучие npu римува- 
ните думи, започващо от ударената гласна до края на думата, към което се прибавя и съзву- 
чието на опорния съгласен звук (Филипова 2010: 57). 

Повечето рими B анализираната творба са отворени, завършват на гласна, като 
почти всички са женски, което е свързано с особеностите на езика на оригинала. Жен- 
ските рими са типични за полския език, в който ударението пада предимно на пред- 
последната сричка на думата, но при превода на български често се въвежда редуване с 
мъжка рима (с ударение на последната сричка). Затрудненията при намирането на 
подходящите рими при превода са свързани с факта, че възможностите?” за римуване, 
характерът и съотношението на римите в двата езика се различават. Приема се, че 
полският език с падежните си форми има много повече възможности за римуване от 
аналитичния? български език. 

За първи път стихотворението Rozmowa liryczna е преведено на български език от 
Димитър Пантелеев, като първата версия е публикувана в сп. Пламък», а в Избрани 
преводи. Из поезията на славянските народиЗ е поместен втори вариант, в който 
преводачът модифицира голяма част от стиховете. Пантелеев следователно се стреми да 
предложи подобрен вариант на началния си превод, но следва да се отбележи фактът, че 
оставя стиховите завършеци непроменени, което свидетелства за трудности при откри- 
ването на подходящите съответствия на римите в оригинала. 

На някои места в преводния текст от сп. Пламък? се наблюдават нарушения в 
римната схема. Например със съседни рими са римувани 18. и 19. стих (А как ти, мили, 
ме обичаш лете? - Тъй както се обича крехко цвете), докато в оригинала са римувани 17. 
и 19. стих с кръстосани рими. Преводачът използва мъжки рими при завършека на 10 от 
стиховете, докато оригиналният текст съдържа само една неточна мъжка рима (wiẹc - 
świec). Това редуване на мъжки и женски рими е типичен похват при превода от полски 


на български език: 


когато леко чупиш бялото яйце / когато ме прегръщаш с две ръце; 
когато идат лястовиците у нас / о, вчера, днес и утре! Всеки ден и час!; 
А есен с облачния и дъждовен кър? / Дори когато губиш своя нов чадър; 


До тебе близо в бликналия мрак / А зад стъклата бял и пухкав сняг. 


20 По този въпрос вж. напр. Pszczolowska 1972: 7: W polszczyźnie, języku ЛеКзу пут i о розгрогусуте) 
strukturze wyrazu (końcówka związana jest 2 мудіоѕет wyrazu, miejsce jej przypada ро rdzeniu), гут 
ma bardzo dogodne warunki powstawania. 

a Друга сериозна трудност, пред която се изправя преводачът, е свързана с това, че се получава 
известно удължаване на стиха поради членуването и изразяването на синтактичните отношения 
с помощта на предлози в българския език. 

22 Galczynski 1960: 36. 

23 Galczynski 1984: 103-104. 

24 Са! сгупзК 1960: 36. 

Двойно повече са точните рими (яйце - ръце, края - стая, полето - морето, нас - 
час, лете - цвете, кър - чадър), като тук решението на преводача е да не пресъздава 
неточните рими, които представляват една от отличителните черти на поезията на Гал- 
чински. В превода също така не могат да бъдат открити богати рими. 

В процеса на откриването на подходящи стихови завършеци не са пресъздадени 
някои от образите, съдържащи се в оригинала, като те са заменени с други, въведени от 


преводача: 


Г gdy śpisz. I gdy pracujesz skupiona | когато спиш, когато сълзи рониш; 
nawet wtedy, gdy Сі łyżka spadnie | когато ме прегръщаш с две ръце; 


jak treść lata | Тъй както се обича крехко цвете. 


Част от образите са променени чрез допълнения на преводача, например: 


I gdy włosy grzebieniem rozdzielisz | когато с гребена се решиш в свойта стая; 


W шеБегресгейз ме. І па karuzeli | в опасности, на люлката, в полето. 


Произведението Rozmowa liryczna е преведено и от Първан Стефанов, който го 
включва в стихосбирката Сервус, Мадона (Galczynski 1966: 87-88). Впоследствие е публи- 
кувано? многократно, без изменения между другото, в различни антологии, съдържащи 
творби на Галчински. 

Анализът показва, че преводачът разделя един от стиховете на оригинала с цел да 
открие подходящите рими. В резултат на това преводният текст се състои от 26 стиха, 
т.е. с един повече. Става дума за 20. стих (А jesienią, gdy chmurki i humorki? | А през есента 
/ с мъгличките, с шегичките ù груби?). Благодарение на този похват се римуват 17. и 20. 


стих?7 (ята - есента) и 21. и 22. стих (груби - губиш). 


25 Посоченото явление доказва тезата на Искра Ликоманова, че поетическият текст е много- 
пластов, защото в него функционират едновременно различни по значимост елементи, сред 
които езикови асоциации между различни картини, езикови аналогии, които формират 
поетичната образност, и др. Задачата на преводача е да предаде всеки един от тези елементи на 
другия език съобразно неговите специфики, като много рядко това може да се осъществи по 
отношение на всички измерения на поетическия текст (Likomanova 2006: 263). 

26 В антологиите Лист от календара: четирима полски поети; Съвременни полски поети; Копри- 
ната на душата; Полска поезия в превод на Първан Стефанов, в двете издания на Полската 
поезия между двете световни войни, а също така в Словото днес, ХГУ, по 5 (14.02.2008) и Лите- 
ратурен вестник, по 34 (17-23.10.2018). 

27 В оригинала кръстосани рими се съдържат в 17. и 19. стих. 

В своя превод Стефанов използва по-малко мъжки рими в сравнение с Пантелеев, 
но значително повече от автора. Такъв тип рими се съдържат например в следните 


стихове: 


Или яйце, когато чупиш с палав жест / дори лъжичката, когато изтървеш; 
Напролет с лястовичите ята / А през есента; 


Наблизо до сърцето ти. Като сега / А зад стъклата сняг. И врани по снега. 


Точните рими са само с 2 повече от оригиналния текст (клена - углъбена, позная - 
края, ята - есента, сега - снега). Съдържат се и богати рими, например: сега - снега. 


И при Стефанов част от образите са допълнени или изменени: 


I gdy jajko roztłukujesz ładnie | Или яйце, когато чупиш с палав жест; 
W taksówce. I м samochodzie bez wyjątku | В такси. В кола. Където те позная; 
W niebezpieczeństwie. | па karuzeli | На люлката. В беда - и аз до тебе; 


Dzisiaj. Wczoraj. I jutro. Dniem 1 поса | Днес. Вчера. Утре. Дълги дни и нощи. 


Извършените наблюдения показват, че преводачите на Rozmowa liryczna Първан 
Стефанов и Димитър Пантелеев запазват и пресъздават съдържащите се в оригинала 
рими, но спецификата на полския и българския език, както и личните образни предпо- 
читания оказват влияние върху преводаческите решения. Почти всички римувани лек- 
сикални единици в оригинала са съседни и женски, докато при преводите се наблюдава 
значително по-честа употреба на кръстосани и мъжки рими. Също така преводачите се 
отказват да съхранят част от неточните рими. Разгледаните преводи са пример за 
затрудненията при пресъздаването на особеностите на оригиналния текст в тяхната 
единност и цялост, сред които между другото е стриктното пресъздаване на образите. 
Индивидуалните подходи на Стефанов и Пантелеев също така са във връзка с общите 
тенденции при превода на римувана поезия от полски на български език. Сред тях се 
откроява повишеното присъствие на мъжки рими, продиктувано до голяма степен от 
аналитизма на българския език. Римните похвати, използвани при превод на други 


произведения на Галчински, ще бъдат предмет на анализ в следващи текстове. 

